ভূমি স্পর্শ
আবহাওয়াবিজ্ঞানে ভূমি স্পর্শ বলতে কোনও ঝড়ের জলভাগের উপর থেকে স্থলভাগের উপরে স্থানান্তরিত হবার ঘটনাটিকে বোঝায়। আরও ব্যাপক অর্থে, বিশেষ করা মানব যাত্রার প্রেক্ষিতে "ভূমি স্পর্শ" বলতে আকাশপথে বা জলপথে যাত্রাশেষে প্রথম কোনও ভূখণ্ড দেখতে পাওয়া বা সেই ভূখণ্ডে অবতরণ করার ঘটনাটিকে বোঝানো হয়। কোনও ঝড়ের ভূমি স্পর্শ করাকে তটভূমিতে আঘাত বা তটভূমিতে আছড়ে পড়া বলেও ডাকা হতে পারে। ভূমি স্পর্শকে ইংরেজি পরিভাষায় ল্যান্ডফল (Landfall) বলে।